Üks Saarisu mees läinud kord püssiga teed mööda Suure-Jaani poole. Näinud - kaks sissikut tulnud Vändra poolt tasa sõites järele. Mõlemail olnud hobused hõbeasju ja rahasid täis. Mees karanud ruttu teel kõrva ja heitnud maoli künka taha. Üks röövel näinud ta ometi ära ja lasknud püssiga tema peale, kuid kuul läinud, teda trehvamata, mättasse. Mees tõusnud nüüd üles ja lasknud ise venelase maha, enne kui see sai püssi laadida. Sissiku hobune sõitnud kõige raha ja varaga teise seltsimehe järele, kes edasi kihutanud. Mees läinud surnud röövli jalast saabast kiskuma, näinud, et ta naine olnud, sülitanud ja läinud oma teed.